Ուկրաինայի հայերի միության գավաթ

Ուկրաինայի հայերի միության գավաթ, ազատ ոճի ըմբշամարտի տղամարդկանց միջազգային մրցաշար, որը կազմակերպվում է «Ուկրաինայի հայերի միության» կողմից և ամեն տարի անցկացվում է Կիևում։

Պատմություն  
«Ուկրաինայի հայերի միության» հիմնադրված մրցաշար, որն իր մրցանակային ֆոնդով համարվում է աշխարհի խոշորագույն մրցաշարերից մեկը։ 2013 թվականին հայտնի է դարձել, որ «Ուկրաինայի հայերի միության գավաթի» ազատ ոճի ըմբշամարտի միջազգային մրցաշարը ներառվել է FILA-ի  օրացույցում (International Federation of Associated Wrestling Styles - FILA)։

«Ուկրաինայի հայերի միության» նախագահ Վիլեն Շատվորյանը բարձր է գնահատել առաջին մրցաշարի հաջողությունը։ 

2014 թվականին Ուկրաինայի հայերի միության գլխավոր մրցանակին է արժանացել Հայաստանի երիտասարդական հավաքականի նախկին մարզիչ, Հայաստանի վաստակավոր մարզիչ Մանվել Սահրադյանը։

2012 թվականի մրցաշար   
    

«Ուկրաինայի հայերի միության գավաթի» ազատ ոճի ըմբշամարտի միջազգային մրցաշարն առաջին անգամ անցկացվել է 2012 թվականին, Ուկրաինայի մայրաքաղաք Կիևում։ Միջոցառումն անցկացվել է սեպտեմբերի 29-ից 30-ը՝ Սպորտի պալատում։ Առաջին մրցաշարին մասնակցել են աշխարհի տասներկու երկրների մարզական թիմեր։ Մրցումներն անցկացվեցին յոթ քաշային կարգերում՝ 55, 60, 66, 74, 84, 96 և 120 կգ։ Ուկրաինացի ըմբիշները յոթ քաշային կարգերից չորս ոսկե մեդալ նվաճեցին, Ռուսաստանի ըմբիշները նվաճեցին երկու ոսկե մեդալ և մեկ ոսկե մեդալ՝ Վրաստանը։ Թիմային հաշվարկում Ուկրաինայի ազատ ոճի ըմբշամարտի հավաքականը դարձել է «Ուկրաինայի հայերի միության գավաթի» գավաթակիր։

Ծանոթագրություններ 

Ըմբշամարտի մրցաշարեր Ուկրաինայում
Սպորտային մրցումներ Կիևում
Ուկրաինայի հայերի միության կողմից անցկացվող մրցաշարեր